Diari Oficial de la Generalitat Valenciana


Sumari del DOGV 4175, del 24-01-2002 (2002/248)

Notificació al senyor Cristóbal Bautista Aibar.
-----------------------------------------------

### Dades del document

Número de DOGV
:   4175

Data del DOGV
:   24-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/248


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Cristóbal Bautista Aibar. [2002/S248]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació d'advertiment de caducitat al senyor Cristóbal Bautista Aibar, ja que no s'ha pogut practicar en el seu domicili.
  
En relació amb l'expedient de referència, en el qual consta que li va ser notificat amb data 21 de juliol de 1999, el requeriment perquè esmenara determinats inconvenients i/o presentara la documentació següent:
  
\* Fotocòpia compulsada de l'escriptura registrada.
  
\* Modificació de l'escriptura de compravenda de l'habitatge objecte de l'expedient en el sentit que conste expressament, mitjançant clàusula, que el comprador es compromet a obtenir préstec qualificat.
  
\* Atés que hi ha rendiments de capital immobiliari en la declaració del impost sobre la renda de les persones físiques, haurà d'acreditar a quin bé o a quins béns immobles corresponen, a l'efecte d'això haurà de presentar el rebut de l'impost de béns immobles (IBI) de l'any 1997 i les escriptures de propietat. En cas que l'immoble o els immobles hagueren sigut transmesos, s'haurà d'acreditar mitjançant l'escriptura de venda o contracte privat, acompanyat de la nota de la seua presentació davant de la Conselleria d'Economia, Hisenda i Administració Pública, a l'efecte de la liquidació de l'impost de transmissions patrimonials i els actes jurídics documentats.
  
\* En l'escriptura pública de compravenda no consten per separat els preus de l'habitatge i el garatge vinculat, en el seu cas, per la qual cosa haurà de presentar el document subscrit per compradors i venedor, en el qual s'acredite el citat desglossament.
  
\* En l'escriptura no consta la clàusula obligatòria de no cessió, per la qual cosa s'haurà de practicar l'oportuna rectificació de l'escriptura (no acta de manifestacions), i s'inclou la clàusula següent:
  
«L'habitatge objecte de la present compravenda no podrà ser cedit inter vivos per cap títol durant el termini de cinc anys, comptadors des de la concessió o la formalització del préstec qualificat, excepte en el cas que es reintegren a les administracions concedents de les ajudes, la totalitat dels imports rebuts, incrementats amb els interessos legals produïts des de la seua percepció».
  
Haurà de presentar una fotocòpia compulsada de l'escriptura rectificada, una vegada presentada en el registre de la propietat.
  
\* En l'escriptura no consta la clàusula obligatòria de residència habitual, per la qual cosa s'haurà de practicar l'oportuna rectificació de l'escriptura, i s'inclou la clàusula següent:
  
«La part compradora manifesta que l'habitatge adquirit serà destinat a residència habitual i permanent, i es compromet a ocupar-lo en el termini de tres mesos des de la seua entrega, excepte pròrroga autoritzada per l'administració competent.
  
Jo, el notari, advertisc, a la part compradora, que no dedicar l'habitatge a domicili habitual i permanent, mantenir-lo desocupat o dedicar-lo a segona residència o a d'altres usos no autoritzats, implicarà necessàriament, a més de les sancions pecuniàries que puguen correspondre a la infracció molt greu comesa, la desqualificació de l'habitatge amb caràcter de sanció, amb els efectes consegüents; i que el propietari de l'habitatge desqualificat no podrà concertar vendes o arrendaments a preus superiors als reglamentàriament aplicables, ni minorar les condicions, durant el termini de cinc anys des de la desqualificació».
  
Haurà de presentar una fotocòpia compulsada de l'escriptura rectificada, una vegada presentada en el registre de la propietat.
  
Nota: les fotocòpies aniran acompanyades del seu original per a ser confrontades.
  
Per tant, ja que no hi ha constatació d'haver sigut complit, li comunique que, segons el que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa d'un termini màxim de tres mesos per a complit el requeriment, i se li adverteix que si no ho fa es procedirà a dictar resolució per la qual es declararà la caducitat i el consegüent arxiu de l'expedient